เป็นร้านดื่มตอนกลางคืนครับ ร้านอยู่ติดหาดพัทยาเลยครับ เดินออกมาจากถนนคนเดินแล้วเลี้ยวซ้าย ซัก 50 เมตร ก็ถึงแล้วครับ ร้านจะมีเสื่อ มีหมอน โต๊ะญี่ปุ่นตรงทรายด้วย หน้าร้านจะมีการจุดไฟ เหมือนจะเรียกลูกค้าว่าที่นี่มีการแสดงควงไฟครับ ตอนนั่งหาดจะมีน้องหมามากมายมาแจมด้วย สำหรับคนกลัวสุนัขแนะนำให้นั่งข้างบนเลยครับ แต่สุนัขที่นี่ไม่เห่าไม่กัด สุภาพ และน่ารัก 5555 เจ้าของร้านบอกว่าชาวต่างชาติสอนไว้ จะนั่งพับเพียบเรียบร้อยเพื่อขออาหารครับ

เมนูส่วนใหญ่เป็นเครื่องดื่มมึนเมาครับ ราคาสูงพอสมควรเลย ลีโอขวดเล็ก 90.- สิงห์ขวดเล็ก 100.- Vodka แก้วละ 180.- แต่เพื่อการดูการควงไฟ ก็ยอมจ่ายครับ แต่เอาจริงๆ คนร้านอื่นๆหรือคนทั่วไปก็เดินมามุงดูได้ ผมแนะนำให้ซื้อจากเซเว่นซึ่งราคาถูกกว่าครึ่งนึงมานั่งดูตรงชายหาดดีกว่าครับ แต่คนจะเยอะหน่อย

รสชาติ B
ราคา B
บรรยากาศ B+
สะอาด B
บริการ B+